Autoritățile vamale din Republica Moldova și din Azerbaidjan au semnat recent un o declarație comună privind cooperarea în domeniu.
Documentul are drept scop dezvoltarea cooperării vamale între cele două state prin realizarea schimbului reciproc de informații, experiență și bune practici vamale.
Acordul a fost încheiat de reprezentanții celor două părți, în cadrul unei vizite pe care o delegație a Comitetului Vamal de Stat din Azerbaidjan o întreprinde în Republica Moldova.
Astfel, în perioada 25-26 martie, delegația azeră se va familiariza cu activitatea mai multor subdiviziuni ale Serviciului Vamal din Republica Moldova. Printre acestea se numără Laboratorul vamal, Departamentul antifraudă și conformare, Centrul de instruire, fiind întreprinse vizite de documentare în cadrul celor mai traversate posturi vamale de frontieră: Leușeni și Sculeni.